
[bookmark: _Toc170740349]ĮVADAS
Ši ataskaita yra trečioji metinė bendro atidėjinių fondo (BAF) ([footnoteRef:2]) ataskaita už laikotarpį nuo 2023 m. sausio 1 d. iki 2023 m. gruodžio 31 d. Joje išdėstyti pagrindiniai pokyčiai, susiję su BAF veikimu 2023 m., pateikiami pagrindiniai finansiniai ir rizikos parametrai, taip pat fondo metiniai veiklos rezultatai. Joje taip pat pateikiami veiksmų, kurių Komisija ėmėsi siekdama pagerinti fondo veiklos rezultatus ilgesniu laikotarpiu nustatant diversifikuotą investavimo sistemą, rezultatai. [2: () Pagal Finansinio reglamento (2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, OL L 193, 2018 7 30, p. 1) 214 straipsnį Komisija kasmet pateikia Europos Parlamentui ir Tarybai bendro atidėjinių fondo ataskaitas. BAF turto valdymo gairėse (2020 m. kovo 25 d. Komisijos sprendimas dėl bendro atidėjinių fondo turto valdymo gairių (C(2020) 1896 final, OL C 131, 2020 4 22, p. 3–11) pateikiama daugiau informacijos apie šios ataskaitos turinį.] 

Pagal Finansinio reglamento (FR) 212 straipsnį įsteigtame BAF laikomi visi ES biudžete numatyti arba dalyvaujančių valstybių narių ir ELPA šalių pervesti atidėjiniai, skirti padengti operacijų, kurioms suteiktos Europos Sąjungos vidaus ([footnoteRef:3]) ir išorės ([footnoteRef:4]) garantijos, nuostolių rizikai. Be biudžeto garantijų, BAF laikomi atidėjiniai daugumai makrofinansinės pagalbos (MFP) paskolų trečiosioms šalims ([footnoteRef:5]). BAF laikomi atidėjiniai yra kapitalo rezervas, iš kurio imamos lėšos reikalavimams mokėti pagal garantiją, atsirandantiems dėl remiamų operacijų, ir kitiems netenkamiems pinigų srautams padengti. [3: () Europos strateginių investicijų fondas (EFSI) ir „InvestEU“.]  [4: () EIB išorės skolinimo įgaliojimas, Europos darnaus vystymosi fondas (EDVF) ir „Europos darnaus vystymosi fondas +“ (EDVF+).]  [5: () Išskyrus MFP+ paskolas, 2023 m. suteiktas Ukrainai.] 

BAF pradėjo veikti 2021 m. sausio mėn. 2023 m. pabaigoje jo rinkos vertė siekė 18,8 mlrd. EUR ir tai buvo didžiausias Komisijos tiesiogiai valdomas investicijų portfelis.
Dėl apdairaus pozicionavimo 2023 m. fiksuotas rinkos nepastovumas neturėjo didelio poveikio BAF, kuris turėjo geras galimybes pasinaudoti gerais rinkos rezultatais metų pabaigoje. Visų pirma, BAF pasiekė +5,21 % absoliučią grąžą, padėjusią padengti dalį 2022 m. nuostolių (−8,9 %) ir papildyti garantijų atidėjinius. Žvelgiant į ateitį, dabartinė aukštesnių ir teigiamų palūkanų normų aplinka suteikia tvirtą pagrindą grąžai vidutiniu laikotarpiu.
Šioje ataskaitoje daugiausia dėmesio skiriama klausimams, susijusiems su BAF turto valdymu. Neapibrėžtųjų įsipareigojimų, atsirandančių dėl biudžeto garantijų ir ES skolinimo, kurių atžvilgiu turtas BAF laikomas kaip atidėjiniai, raida bus aptarta atskiroje ataskaitoje, parengtoje pagal Finansinio reglamento 250 straipsnį.


[bookmark: _Toc170740350]1 dalis. 2023 m. pagrindiniai etapai
[bookmark: _Toc170740351]1.1. Bendra apžvalga
Kaip ir ankstesniais metais, fondas buvo valdomas laikantis procedūrų pagal nustatytą jo valdymo struktūrą ([footnoteRef:6]) ir jo veikloje nebūta jokių incidentų. [6: ()	Valdymo struktūra buvo pateikta BAF 2021 m. metinėje ataskaitoje, kuri skelbiama adresu EUR-Lex - 52022DC0213 - LT - EUR-Lex (europa.eu).] 

2023 m. gruodžio 31 d. grynojo turto ([footnoteRef:7]) vertė buvo 18,8 mlrd. EUR, t. y. 4,4 mlrd. EUR daugiau nei 2022 m. pabaigoje (per metus padidėjo 30 %). 2023 m. į BAF gauta 3,53 mlrd. EUR grynųjų įnašų iš ES biudžeto arba dalyvaujančių valstybių narių ir ELPA šalių įnašų. Likusi portfelio vertės padidėjimo dalis (880 mln. EUR) susidarė dėl padidėjusios esamo turto rinkos vertės.  [7: () BAF grynoji turto vertė (GTV) nustatoma iš viso turto vertės atėmus įsipareigojimus atitinkamą GTV apskaičiavimo dieną.] 

1 pav. BAF grynosios turto vertės raida (mlrd. EUR)


Daugiau informacijos apie finansines ataskaitas pateikta prie šios ataskaitos pridedamame Komisijos tarnybų darbiniame dokumente.
[bookmark: _Toc170740352]1.2. Skyrių struktūra
Nors BAF turtas valdomas pagal unikalią investavimo politiką, jis laikomas skirtinguose skyriuose, susijusiuose su atskiromis biudžeto garantijomis ir finansinės paramos programomis.
BAF laikomi atidėjiniai sudaromi kiekvienai biudžeto garantijai / finansinės paramos programai pagal jų atitinkamus teisinius pagrindus ([footnoteRef:8]). Kiekvienai biudžeto garantijai skiriamų sumų apskaita tvarkoma atskiruose skyriuose, kad būtų galima stebėti atidėjinių lygį, palyginti su garantijos nustatymo dokumente nustatytu lygiu. Jei atidėjiniai nebesiekia tam tikro lygio, papildymai gali būti finansuojami iš atitinkamoms programoms skirtų lėšų.  [8: () Pavyzdžiui, pagal Finansinio reglamento 212 straipsnio 2 ir 4 dalis, 213 straipsnio 1 ir 4 dalis.] 

2023 m. buvo sukurti du nauji „InvestEU“ valstybių narių skyriai ([footnoteRef:9]), palyginti su 10 skyrių 2022 m. Skyrių raida ankstesniais metais išsamiau aprašyta 2021 m. ([footnoteRef:10]) ir 2022 m. ([footnoteRef:11]) BAF ataskaitose. [9: () Maltai ir Bulgarijai.]  [10: () EUR-Lex - 52022DC0213 - LT - EUR-Lex (europa.eu).]  [11: () EUR-Lex - 52023DC0288 - LT - EUR-Lex (europa.eu).] 

2023 m. gruodžio 31 d. BAF sudarė 16 skyrių, iš kurių 13 buvo visiškai veikiantys ir juose buvo lėšų. Likę skyriai pradės veikti gavus atitinkamus pirmuosius pinigų srautus.
1 lentelė. BAF skyriai 2023 12 31
	Skyrius
	Rinkos vertė EUR 2023 12 31

	2021 m. atidaryti skyriai
	

	ESIF
	9 224 784 078,06

	IVGF ([footnoteRef:12]) [12: () Išorės veiksmų garantijų fondas (IVGF), kuriame kaupiami EIB išorės skolinimo įgaliojimo, ankstesnių laikotarpių (makrofinansinės paramos – MFP) ir Euratomo programų atidėjiniai.] 

	2 776 909 740,77

	EDVF ([footnoteRef:13]) [13: () Europos darnaus vystymosi fondas.] 

	735 238 609,90

	„InvestEU“ ([footnoteRef:14]) [14: ()	ES skyrius.] 

	3 357 374 936,75

	2022 m. atidaryti skyriai
	

	EDVF+
	2 222 070 436,62

	MFP po 2020 m.
	105 403 883,94

	Išskirtinė MFP Ukrainai ([footnoteRef:15]) [15: () Pagal Sprendimą (ES) 2022/12018 ir Sprendimą (ES) 2022/1628, kuriais Ukrainai suteikiama išskirtinė makrofinansinė pagalba.] 

	–

	Euratomo paskolos po 2020m.
	–

	Pakeistos paskirties paskolos Ukrainai pagal EIB išorės skolinimo įgaliojimą
	–

	„InvestEU“ garantija Rumunijai
	80 817 782,06

	„InvestEU“ garantija Čekijai
	28 505 258,04

	„InvestEU“ garantija Suomijai
	25 499 598,46

	„InvestEU“ garantija Graikijai
	31 241 677,26

	„InvestEU“ derinimo operacijos
	161 082 630,28

	2023 m. atidaryti skyriai
	

	„InvestEU“ garantija Bulgarijai
	41 334 023,23

	„InvestEU“ garantija Maltai
	6 352 640,21

	IŠ VISO
	18 796 615 295,58



2 pav. BAF skyrių dydis 2023 12 31


[bookmark: _Toc170740353]1.3. Reikalavimai mokėti pagal garantiją ir mokėjimo prašymai
Reikalavimų mokėti pagal garantiją ir mokėjimo prašymų likvidumą valdyti padeda likvidumo atsarga, kaip numatyta BAF turto valdymo gairėse ([footnoteRef:16]). Likvidumo atsargą sudaro ribotos grynųjų pinigų atsargos, laikomos Komisijos centriniame ižde, kad būtų galima padengti numatomus netenkamus pinigų srautus, kurių, remiantis įgyvendinimo partnerių pranešimais, tikimasi per trejų mėnesių laikotarpį.  [16: () 2020 m. kovo 25 d. Komisijos sprendimas dėl bendro atidėjinių fondo turto valdymo gairių (C(2020) 1896 final, OL C 131, 2020 4 22, p. 3–11).] 

2023 m. pradžioje likvidumo atsarga buvo 342 mln. EUR. Per metus jos gaunamų pinigų srautas sudarė 114 mln. EUR ([footnoteRef:17]), o per 2023 m. grynoji išmokėta suma sudarė beveik 351 mln. EUR ([footnoteRef:18]). Likvidumo atsargos likutis 2023 m. pabaigoje buvo 106 mln. EUR. [17: ()	Iš 114 mln. EUR sumos, kurią sudaro gaunamos lėšos iš BAF išpirkimų, 60,7 mln. EUR yra susigrąžintos EIB išorės skolinimo įgaliojimo lėšos.]  [18: () Palyginti su 222 mln. EUR 2022 m.] 

Toliau apibendrinami 2023 m. reikalavimai dėl BAF atidėjinių pagal atitinkamas biudžeto garantijas ([footnoteRef:19]), taip pat kiti reikalavimai, susiję su BAF skyriuose laikomais ištekliais ([footnoteRef:20]). [19: () Atskiri reikalavimai mokėti pagal garantiją aptarti atskiroje ataskaitoje, parengtoje pagal Finansinio reglamento (FR) 41 straipsnio 5 dalį.]  [20: () Svarbu paminėti, kad 2024 m. ar vėliau gali atsirasti mokėjimų, dėl kurių gali reikėti 2023 m. sąskaitas koreguoti ex post.] 

2 lentelė. 2023 m. BAF netenkami pinigų srautai, išsami apžvalga
	Skyrius
	mln. EUR
	Netenkamo pinigų srauto pobūdis

	EDVF
	0,60
	reikalavimai mokėti pagal garantiją

	EDVF+
	0,04
	reikalavimai mokėti pagal garantiją

	IVGF
	127,57
	reikalavimai mokėti pagal garantiją

	
	0,06
	mokesčiai už teisines paslaugas

	
	127,63
	iš viso

	ESIF
	115,60
	grynieji reikalavimai ir nuosavybės vertybinių popierių portfelių vertės koregavimas

	
	22,40
	MVĮ linijos sąnaudos ir reikalavimai (atėmus papildymą) dėl garantijų produktų

	
	55,90
	sąnaudos (finansavimo ir susigrąžinimo išlaidos)

	
	193,90 ([footnoteRef:21]) [21: () Iš kurių 14,7 mln. EUR susiję su 2022 m. reikalavimais, nes viena iš mokėjimo operacijų apėmė laikotarpį nuo 2022 m. birželio 1 d. iki 2023 m. lapkričio 30 d.] 

	iš viso

	„InvestEU“
	25,915
	sąnaudos (mokesčiai, neigiamos palūkanos, finansavimo ir administracinės išlaidos)

	
	1,585
	reikalavimai mokėti pagal garantiją

	
	27,50
	iš viso

	„InvestEU“ Rumunijai
	1,20
	reikalavimas pagal apsidraudimo išlaidų rezervą

	Bendra netenkamų pinigų srautų suma
	350,9
	



3 pav. 2023 m. BAF netenkami pinigų srautai pagal skyrius (mln. EUR)
 
[bookmark: _Toc170740354]1.4. Faktinė atidėjinių norma
Finansinio reglamento 213 straipsnyje numatyta, kad BAF esantys biudžeto garantijų ir finansinės paramos trečiosioms valstybėms atidėjiniai bus grindžiami faktine atidėjinių norma (FAN), nustatyta tame straipsnyje. Nustatant FAN atsižvelgiama į tai, kad bendras BAF valdymas, kitaip nei atskirų garantijų fondų valdymas, galėtų padėti užtikrinti galimą diversifikavimą, jei reikalavimai skirtingiems skyriams nebūtų susiję laiko ar intensyvumo atžvilgiu.
FAN yra santykis tarp
· reikalingos pinigų ir pinigų ekvivalentų sumos pagal bendrai valdomo BAF struktūrą ir
· pinigų ir pinigų ekvivalentų sumų, reikalingų tuo atveju, jei kiekvienas skyrius būtų valdomas atskirai, sumos.
Teisės akte numatyta, kad FAN turėtų būti nuo 95 % iki 100 %, kai mažesnis nei 100 % rodiklis rodo diversifikacijos efektą. Atlikusi skaičiavimus pagal nustatytą metodiką ([footnoteRef:22]) ir atsižvelgdama į vyraujantį makroekonominį ir geopolitinį netikrumą (kai kurie BAF skyriai labai priklauso nuo padėties Ukrainoje pokyčių), Komisija pasiūlė, kad 2023 m. FAN ir toliau būtų lygi 100 %, nes nepastebėta jokio diversifikavimo tarp skirtingų skyrių atidėjinių reikalavimų. Šis požiūris buvo patvirtintas priimtame 2024 m. metiniame biudžete.  [22: () Komisijos deleguotasis sprendimas (ES, Euratomas) C(2020) 7684, kuriuo Europos Parlamento ir Tarybos reglamentas (ES, Euratomas) 2018/1046 papildomas išsamiomis bendro atidėjinių fondo faktinės atidėjinių normos apskaičiavimo sąlygomis (OL L 42, 2021 2 5, p. 12).] 



[bookmark: _Toc170740355]2 dalis. Investavimo strategija, portfelio sudėtis ir rezultatai
Bendrieji principai ir nuostatos, kuriais grindžiama BAF investavimo strategija, nustatyti BAF turto valdymo gairėse ir išsamiau aprašyti pirmojoje BAF 2021 m. metinėje ataskaitoje ([footnoteRef:23]). Remiantis Turto valdymo gairėse įtvirtintu konservatyviu požiūriu ir maža toleruotina rizika, BAF valdomas taip, kad per visą investavimo laikotarpį (9 metus) turėtų būti užtikrintas bent jau kapitalo išsaugojimas ([footnoteRef:24]). Atsižvelgiant į šią apdairią investavimo politiką, turtas, į kurį gali investuoti BAF, yra tik labai likvidūs ir aukšto reitingo fiksuotųjų pajamų vertybiniai popieriai. Iki šiol didžioji BAF dalis buvo investuojama tik į eurais ir JAV doleriais išreikštus investicinio reitingo fiksuotųjų pajamų vertybinius popierius (obligacijas). 2022 m. buvo pakeistos Turto valdymo gairės, kad būtų galima ribotai investuoti į nuosavybės vertybinių popierių biržinius fondus, siekiant suteikti BAF papildomų diversifikavimo galimybių. [23: () EUR-Lex - 52022DC0213 - LT - EUR-Lex (europa.eu).]  [24: () Turto valdymo gairių 2 straipsnio 1 dalis.] 

[bookmark: _Toc170740356]2.1. Portfelio sudėtis ir charakteristikos
Kaip numatyta Turto valdymo gairėse, išlaikomas likvidus diversifikuotas BAF portfelis, daugiausia investuojant į aukšto reitingo skolos priemones, pavyzdžiui, valdžios institucijų, viršvalstybinių institucijų, valstybės agentūrų ir įmonių išleistas obligacijas.
Metų pabaigoje BAF portfelis buvo gerai diversifikuotas pagal įvairias reikalavimus atitinkančias fiksuotųjų pajamų turto klases, įskaitant tam tikrą ribotą ne eurais išreikštų vertybinių popierių (JAV doleriais), nuosavybės vertybinių popierių biržinių fondų ir grynųjų pinigų ar jų ekvivalentų poziciją. Ne eurais išreikštų vertybinių popierių ir sandorių valiutos kurso pelną arba nuostolius iš esmės kompensavo priešingi užsienio valiutos kurso išvestinių finansinių priemonių, naudojamų apsidraudimui, pokyčiai.
BAF portfelio kredito kokybė buvo aukšta, vidutinis reitingas buvo A, o tai rodo labai mažą įsipareigojimų neįvykdymo tikimybę ([footnoteRef:25]). [25: () 0,04 % įsipareigojimų neįvykdymo tikimybė per vienų metų laikotarpį.] 

Daugiau nei 36 % portfelio rinkos vertės buvo investuota į AAA reitingo vertybinius popierius ([footnoteRef:26]), o likusi dalis paskirstyta investuojant į investicinio reitingo vertybinius popierius. [26: () Palyginti su daugiau nei 35 % 2022 m.] 

JAV doleriais išreikštos investicijos sudarė 6,6 % portfelio rinkos vertės ([footnoteRef:27]), nuo valiutos kurso rizikos apsidraudimui naudojant išankstinius sandorius. [27: () Palyginti su 3,5 % 2022 m.] 

2023 m. pabaigoje nuosavybės vertybiniai popieriai sudarė 5,5 % portfelio rinkos vertės.
2023 m. gruodžio mėn. maždaug 15,2 % portfelio sudarė trumpalaikis likvidus turtas ([footnoteRef:28]), kuriuo užtikrinamas galimas panaudoti likvidumo šaltinis, jei dideli netenkami pinigų srautai viršytų pirmiau aprašytos likvidumo atsargos dydį ([footnoteRef:29]). [28: () Palyginti su 18 % 2022 m.]  [29: () Be 1.5 skirsnyje apibūdintos likvidumo atsargos.] 

4 pav. BAF portfelio paskirstymas metų pabaigoje (2023 m.)




[bookmark: _Toc170740357]2.2. Aplinkosauginis, socialinis ir valdymo (ASV) pėdsakas
2023 m. portfelio ASV pėdsakas išliko stiprus: ASV ženklą turinčių obligacijų ([footnoteRef:30]) dalis sudarė 14,6 %, palyginti su 14,0 % 2022 m. Laikantis aktyvaus požiūrio į ASV investavimą, pirmenybė teikiama ASV ženklą turinčioms obligacijoms, jeigu jos atitinka rizikos valdymo kriterijus ir bendrą investavimo strategiją. 2023 m. Komisija toliau stiprino ASV pėdsaką naujojoje BAF investavimo strategijoje, kaip paaiškinta BAF 2022 m. metinėje ataskaitoje ([footnoteRef:31]). [30: () Vertindama, ar BAF paskirstymo tikslais obligacijos klasifikuojamos kaip ASV ženklą turinčios obligacijos, Komisija remiasi paskelbtu atitinkamo turto pajamų panaudojimo vertinimu, kurį atliko analizės ir duomenų teikėjai, kuriuos Komisija naudoja savo turto valdymo funkcijai vykdyti. ]  [31: () EUR-Lex - 52023DC0288 - LT - EUR-Lex (europa.eu).] 

[bookmark: _Toc170740358]2.3. 2023 m. BAF veiklos rezultatai
2023 m. rinkos nepastovumas tebebuvo didelis (žr. intarpą). Tačiau per 2023 m. paskutinius porą mėnesių infliacinis spaudimas ėmė mažėti, o tai paskatino rinkos lūkesčius, kad 2024 m. centriniai bankai pradės mažinti palūkanų normas. Dėl šių lūkesčių, kad palūkanų normos bus mažinamos, iš dalies pasikeitė 2022 m. fiksuota dinamika ir tai suteikė teigiamą impulsą BAF priklausančių neišpirktų obligacijų vertei. Išsamesnė informacija apie rinkos pokyčius pateikta intarpe.
Šiomis aplinkybėmis BAF pasiekė +5,21 % metinę grąžą ([footnoteRef:32]), kuri atitiko jo portfelio lyginamąjį indeksą (+5,40 %). Dėl naujai nustatytos nuosavybės vertybinių popierių dalies (2023 m. vidutiniškai maždaug 3,1 %) bendra portfelio grąža padidėjo 0,38 %. Vertinant atskirai, investicijų į nuosavą kapitalą grąža sudarė maždaug +12,5 %, t. y. daugiau nei du kartus viršijo 2023 m. fiksuotųjų pajamų dalies grąžą.
 [32: ()	Bendra BAF grąža nuo fondo veiklos pradžios iki 2023 m. pabaigos yra −5,22 %, o metinės grąžos seka buvo tokia: 5,21 % 2023 m., −8,85 % 2022 m., −1,17 % 2021 m. Kalbant apie tikslą išsaugoti kapitalą per visą investavimo laikotarpį (9 metai), šis tikslas tebėra visiškai pasiekiamas, visų pirma atsižvelgiant į tai, kad po 2022 m. pajamingumas yra teigiamas, kitaip nei neigiamas arba nulinis pajamingumas, kuris dominavo steigiant BAF.
] 


	2023 m. rinkos pokyčiai
Pagrindiniai rinkos veiksniai 2023 m. buvo infliacijos duomenys ir atitinkami centrinių bankų veiksmai. Nuo 2023 m. pradžios Europos Centrinis Bankas (ECB) per kiekvieną Valdančiosios tarybos posėdį toliau didino oficialias palūkanų normas iki rugsėjo mėn., kai, indėlių priemonės palūkanų normai pasiekus 4 % (metų pradžioje buvo 2 %), padarė pertrauką. Nors išliko tam tikras netikrumas dėl tvaraus grįžimo prie tikslinio 2 % lygio, infliacija Europoje, kurios pradinis lygis buvo aukštas, nuolat mažėjo. Sausio mėn. bendroji infliacija buvo 8,6 %. Lapkričio mėn. ji buvo nukritusi iki 2,4 %, po to šiek tiek padidėjo ir gruodžio mėn. sudarė 2,9 %. 
JAV bendroji infliacija taip pat sumažėjo nuo 6,4 % sausio mėn. iki 3 % birželio mėn., vėliau stabilizavosi ir metų pabaigoje sudarė 3,1 %. JAV federalinio rezervo bankas padidino savo pagrindinę oficialią palūkanų normą iš viso 1 % iki 5,25–5,50 % tikslinio intervalo. Nuo liepos mėn. ši palūkanų norma nesikeitė.
Pagrindiniai centriniai bankai ne tik didino oficialias palūkanų normas, bet didesnę metų dalį leido suprasti, kad artimiausiu metu oficialios palūkanų normos nebus mažinamos ir turės išlikti aukštos ilgiau, kad infliacija vėl priartėtų prie tikslinio lygio. Tokiomis aplinkybėmis obligacijų pajamingumas per pirmuosius 9 metų mėnesius taip pat laipsniškai didėjo, o 10 m. Vokietijos vyriausybės obligacijų pajamingumas spalio mėn. pradžioje pasiekė aukščiausią 2,96 % lygį (metų pradžioje – 2,44 %). 
Ketvirtąjį ketvirtį paskelbti duomenys, rodantys mažesnę nei tikėtasi infliaciją, leido pagrindiniams centriniams bankams savo komunikaciją pakreipti ne tokia „vanagiška“ linkme ir pradėti svarstyti galimą pirmojo oficialių palūkanų normų mažinimo laiką. Tai paskatino rinkas greitai įvertinti, kad 2024 m. bus gerokai sumažintos palūkanų normos, todėl obligacijų pajamingumas sumažėjo, o obligacijų kainos ir grąža padidėjo. Metų pabaigoje 10 m. Vokietijos vyriausybės obligacijų pajamingumas buvo 2,02 %. 
Be to, ekonomikos augimas paneigė metų pradžioje vyravusias neigiamas prognozes, ypač JAV – šioje šalyje buvo užfiksuotas labai spartus augimas, o Europa išvengė recesijos. Darbo rinka taip pat buvo labai stipri, o nedarbo lygis abiejose Atlanto pusėse išliko beveik rekordiškai žemas.
Dėl atsparaus augimo agresyviai didinant palūkanų normas ir mažėjančios infliacijos pagerėjo daugumos turto klasių rinkų rezultatai. Be vyriausybių obligacijų, įmonių obligacijų rezultatai taip pat buvo labai geri. Taip pat labai atsigavo akcijų rinkos. „STOXX Europe 600“ indeksas ūgtelėjo 12,7 %, o JAV „S&P 500“ – 24,2 %.

BAF pasiekė +5,21 % grąžą, padėjusią padengti dalį 2022 m. nuostolių (−8,9 %) ir papildyti garantijų atidėjinius. Žvelgiant į ateitį, dabartinė aukštesnių ir teigiamų palūkanų normų aplinka suteikia tvirtą pagrindą grąžai vidutiniu laikotarpiu. Tai matyti iš vidutinio portfelio pajamingumo iki išpirkimo termino, kuris 2023 m. pabaigoje sudarė maždaug 3 % per metus. 
Sudėtinga padėtis rinkoje, su kuria susidurta 2022 m., išryškino riziką, kylančią investuojant tik į fiksuotųjų pajamų vertybinius popierius. Siekiant sumažinti priklausomybę nuo obligacijų rinkų, 2023 m. BAF investavimo strategija buvo diversifikuota investuojant į plačius visos Europos nuosavybės vertybinių popierių indeksus. Pirmųjų metų patirtis investuojant į šią naują turto klasę buvo teigiama. Paaiškėjo, kad nedidelė nuosavybės vertybinių popierių pozicija gali padidinti grąžą, atitinkančią mažą riziką. BAF yra gerai pasirengęs išlaikyti atsigavimo trajektoriją ir pasiekti ilgalaikį stabilumą bei augimą, atitinkantį jo investavimo tikslus.

